Entre o sieglo XVI, as familias Welser y Fugger, radicadas en ista ciudat, dominoron quantos sectors d'a economía europea y mundial, destacando sobre tot por financiar o reinau de Carlos I d'Aragón y V d'Alemanya. Os Welser en particular sostenioron economicament as exploracions realizadas en Venezuela por Ambrosio Alfinger, Nicolás Federmann y Felip d'Utre. Entre as deliberacions d'a Dieta d'Augsburgo, os liders protestants (endrezaus por Philip Melanchthon, amigo d'o reformador Martín Lutero) le entregoron a Carlos V a Confesión d'Augsburgo o 25 de chunyo de 1530, estando iste a expresión d'a fe d'o luteranismo.